CELEX: 52006PC0263
Language: el
Date: 2006-06-02
Title: Πρόταση απόφασης του Συμβουλίου με την οποία επιτρέπεται στην Ελλάδα και στην Πορτογαλία να θεσπίσουν ειδικά μέτρα παρέκκλισης από το άρθρο 21 παράγραφος 1 της οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (Τα κείμενα στην ελληνική και στην πορτογαλική γλώσσα είναι τα μόνα αυθεντικά)

Σημαντική ανακοίνωση νομικού περιεχομένου

|

52006PC0263

Πρόταση απόφασης του Συμβουλίου με την οποία επιτρέπεται στην Ελλάδα και στην Πορτογαλία να θεσπίσουν ειδικά μέτρα παρέκκλισης από το άρθρο 21 παράγραφος 1 της οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (Τα κείμενα στην ελληνική και στην πορτογαλική γλώσσα είναι τα μόνα αυθεντικά)  /* COM/2006/0263 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 2.6.2006COM(2006) 263 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥμε την οποία επιτρέπεται στην Ελλάδα και στην Πορτογαλία να θεσπίσουν ειδικά μέτρα παρέκκλισης από το άρθρο 21 παράγραφος 1 της οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών(Τα κείμενα στην ελληνική και στην πορτογαλική γλώσσα είναι τα μόνα αυθεντικά)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |110 | Λόγοι υποβολής και στόχοι της πρότασης Σύμφωνα με το άρθρο 27 παράγραφος 1 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών – Κοινό σύστημα φόρου προστιθέμενης αξίας : ομοιόμορφη φορολογική βάση, το Συμβούλιο, αποφασίζοντας ομόφωνα μετά από πρόταση της Επιτροπής, δύναται να επιτρέπει σε κάθε κράτος μέλος να θεσπίζει ειδικά μέτρα παρέκκλισης από την εν λόγω οδηγία για την απλούστευση της είσπραξης του φόρου ή για την αποφυγή ορισμένων τύπων φοροδιαφυγής ή φοροαποφυγής. Με επιστολή που πρωτοκολλήθηκε στη Γενική Γραμματεία της Επιτροπής στις 19 Σεπτεμβρίου 2005, η Πορτογαλία ζήτησε να της επιτραπεί η θέσπιση μέτρων παρέκκλισης από το άρθρο 21 παράγραφος 1 της οδηγίας 77/388/ΕΟΚ. Σύμφωνα με το άρθρο 27 παράγραφος 2 της οδηγίας 77/388/ΕΟΚ, η Επιτροπή ενημέρωσε τα άλλα κράτη μέλη, με επιστολή της 8ης Μαρτίου 2006, σχετικά με το αίτημα που υπέβαλε η Πορτογαλία. Στις 9 Μαρτίου 2006, η Επιτροπή γνωστοποίησε στην Πορτογαλία ότι είχε λάβει όλες τις απαραίτητες πληροφορίες για την εκτίμηση του αιτήματος. Με επιστολή που πρωτοκολλήθηκε στη Γενική Γραμματεία της Επιτροπής στις 15 Μαρτίου 2006, οι ελληνικές αρχές ζήτησαν να παραταθεί η ισχύς της υφιστάμενης παρέκκλισης που είχε εγκριθεί με την απόφαση 2002/736/EΚ (όπως τροποποιήθηκε από την απόφαση 2004/227/EΚ). Ταυτόχρονα ζήτησαν τη μετάβαση από ένα καθεστώς απαλλαγής σε αντιστροφή της επιβάρυνσης, κατά παρέκκλιση από το άρθρο 21 παράγραφος 1 της οδηγίας 77/388/ΕΟΚ του Συμβουλίου. Σύμφωνα με το άρθρο 27 παράγραφος 2 της οδηγίας 77/388/ΕΟΚ, η Επιτροπή ενημέρωσε τα άλλα κράτη μέλη, με επιστολή της 28ης Μαρτίου 2006, σχετικά με το αίτημα που υπέβαλε η Ελλάδα. Με επιστολή της 31ης Μαρτίου 2006, η Επιτροπή γνωστοποίησε στην Ελλάδα ότι διέθετε όλες τις απαραίτητες πληροφορίες για την εκτίμηση του αιτήματος. |120 | Γενικό πλαίσιο Το άρθρο 21 παράγραφος 1 της οδηγίας 77/388/ΕΟΚ, όπως τροποποιήθηκε από το άρθρο 28ζ της εν λόγω οδηγίας, ορίζει ότι, στο εσωτερικό καθεστώς, ο φόρος προστιθέμενης αξίας (ΦΠΑ) οφείλεται κατά κανόνα από τον υποκείμενο στο φόρο ο οποίος πραγματοποιεί φορολογητέα παράδοση αγαθών ή παροχή υπηρεσιών. Η Ελλάδα και η Πορτογαλία επιθυμούν να εφαρμόσουν μηχανισμό αντιστροφής της επιβάρυνσης, στο πλαίσιο του οποίου ο υποκείμενος στον φόρο, στον οποίο παρέχονται τα αγαθά ή οι υπηρεσίες, καθίσταται υπόχρεος του ΦΠΑ κατά την παράδοση των ακόλουθων αγαθών : (1) παράδοση απορριμμάτων, αποκομμάτων και άλλων χρησιμοποιημένων υλικών από σιδηρούχα και μη σιδηρούχα μέταλλα, περιλαμβανομένων των υλικών των ημικατεργασμένων προϊόντων που λαμβάνονται με τη μεταποίηση, την κατεργασία ή την χύτευση μη σιδηρούχων μετάλλων· (2) παράδοση σιδηρούχων και μη σιδηρούχων ημικατεργασμένων προϊόντων και παροχή ορισμένων σχετικών υπηρεσιών· (3) παράδοση υπολειμμάτων και λοιπών υλικών ανακύκλωσης αποτελούμενων από σιδηρούχα και μη σιδηρούχα μέταλλα, των κραμάτων αυτών, σκουριάς, τέφρας και βιομηχανικών υπολειμμάτων που περιέχουν μέταλλα ή κράματα μετάλλων και παροχή υπηρεσιών που συνίσταται στη διαλογή, την κοπή, τον τεμαχισμό και τη συμπίεση όλων αυτών των προϊόντων· (4) παράδοση, και ορισμένες συνδεδεμένες υπηρεσίες κατεργασίας, απορριμμάτων από σιδηρούχα μέταλλα, καθώς και ξεσμάτων και αποκομμάτων, απορριμμάτων και χρησιμοποιημένων υλικών και υλικών ανακύκλωσης που περιλαμβάνουν σκόνη από γυαλί, γυαλί, χαρτί, χαρτόνι, ράκη, οστά και δέρμα φυσικό ή τεχνητό, περγαμηνοειδή δέρματα, ακατέργαστα δέρματα, τένοντες και νεύρα, σπάγκους, σχοινιά και χοντρά σχοινιά, καουτσούκ και πλαστικές ύλες· (5) παράδοση των υλικών που αναφέρονται στο σημείο (4), μετά τη μεταποίηση που υφίστανται υπό μορφή καθαρισμού, στίλβωσης, κοπής ή χύτευσης σε πλινθώματα· (6) παράδοση αποκομμάτων και απορριμμάτων που προκύπτουν από την επεξεργασία βασικών μετάλλων. Η αντιστροφή της επιβάρυνσης θα εφαρμόζεται μόνο σε παραδόσεις που πραγματοποιούνται στην Ελλάδα και στην Πορτογαλία. Η Πορτογαλία επεσήμανε τις δυσκολίες που αντιμετωπίζει στην είσπραξη του οφειλόμενου ΦΠΑ στον κλάδο εμπορίας αποβλήτων λόγω της φοροδιαφυγής. Χαρακτηριστικό παράδειγμα φοροδιαφυγής αποτελεί η μη καταβολή στις φορολογικές αρχές, από μια επιχείρηση της αλυσίδας παράδοσης αποβλήτων, του τιμολογούμενου ΦΠΑ μετά τη μεταπώληση των πρώτων υλών, ενώ οι πελάτες της έχουν τη δυνατότητα έκπτωσης του φόρου νομίμως. Η κατάσταση αυτή προκαλεί μείωση των εισοδημάτων του κράτους, ενώ ο προμηθευτής αποκτά αδικαιολόγητο πλεονέκτημα στην αγορά, με αποτέλεσμα να θίγονται οι νόμιμες επιχειρήσεις. Η Πορτογαλία υπολόγισε ότι το 2005 δεν καταβλήθηκε ΦΠΑ για το 44% των δηλώσεων ΦΠΑ που υποβλήθηκαν στον τομέα των αποβλήτων. Η Ελλάδα είχε επίσης απώλειες εισοδήματος στον τομέα αυτό. Με βάση την απόφαση 2004/227/EΚ του Συμβουλίου, με την οποία παρατάθηκε η ισχύς της απόφασης 2002/736/EΚ του Συμβουλίου, επετράπη στην Ελλάδα να απαλλάξει από τον ΦΠΑ, μέχρι το τέλος του 2005, παραδόσεις και ενδοκοινοτικές αποκτήσεις ορισμένων ανακυκλώσιμων απορριμμάτων οι οποίες πραγματοποιούνται από υποκείμενους σε φόρο των οποίων οι πωλήσεις των προϊόντων αυτών κατά το προηγούμενο έτος δεν υπερέβαιναν τα 900.000 ευρώ. Δόθηκε επίσης η δυνατότητα στις ελληνικές αρχές να απαλλάξουν από τον ΦΠΑ παραδόσεις και ενδοκοινοτικές αποκτήσεις απορριμμάτων μη σιδηρούχων μετάλλων, ανεξαρτήτως του κύκλου εργασιών του υποκείμενου στον φόρο. Οι ελληνικές αρχές έκριναν ότι η απαλλαγή δεν είχε τα αναμενόμενα αποτελέσματα όσον αφορά την φοροαποφυγή και φοροδιαφυγή. Το μειονέκτημα για τις απαλλασσόμενες επιχειρήσεις είναι ότι δεν έχουν το δικαίωμα έκπτωσης του φόρου προστιθέμενης αξίας (ΦΠΑ) επί των παραδόσεών τους, γεγονός που τις καθιστά λιγότερο ανταγωνιστικές. Αυτό είχε ως αποτέλεσμα να αυξηθεί ο αριθμός των επιχειρήσεων που ζητούν και λαμβάνουν την άδεια να μην κάνουν χρήση της απαλλαγής. Η δυνατότητα αυτή προβλεπόταν από την απόφαση 2002/736/EΚ. Όπως και η Πορτογαλία και ορισμένα άλλα κράτη μέλη, η ελληνική κυβέρνηση θα ήθελε να εφαρμόσει ένα μηχανισμό αντιστροφής της επιβάρυνσης. Η αντιστροφή της επιβάρυνσης δεν θα έχει το μειονέκτημα να αφαιρεί από τον προμηθευτή το δικαίωμα έκπτωσης του ΦΠΑ και θα εξασφαλίσει ευρύτερη εμβέλεια του μέτρου, αποτρέποντας με τον τρόπο αυτό μεγαλύτερη φοροδιαφυγή. Με την παρούσα πρόταση προβλέπεται να επιτραπεί η αντιστροφή της επιβάρυνσης μέχρι τις 31 Δεκεμβρίου 2009. Ωστόσο, θα πρέπει να ληφθεί υπόψη ότι στις 16 Μαρτίου 2005, η Επιτροπή υπέβαλε πρόταση οδηγίας για την τροποποίηση της οδηγίας 77/388/ΕΟΚ όσον αφορά ορισμένα μέτρα που αποσκοπούν στην απλούστευση της διαδικασίας επιβολής του φόρου προστιθέμενης αξίας και στη συμβολή στην πάταξη των περιπτώσεων φοροδιαφυγής και φοροαποφυγής, καθώς και για την κατάργηση ορισμένων αποφάσεων χορήγησης παρεκκλίσεων (εξορθολογισμός των παρεκκλίσεων του άρθρου 27). Η πρόταση αυτή περιλαμβάνει, μεταξύ άλλων, παρόμοιες διατάξεις με το αιτούμενο μέτρο. Επομένως, η προτεινόμενη παρέκκλιση, μόνο στο μέτρο που καλύπτεται από την οδηγία εξορθολογισμού, θα παύσει να εφαρμόζεται από την ημερομηνία έναρξης ισχύος των σχετικών μέτρων που θα περιλαμβάνονται στην οδηγία η οποία θα προκύψει από την πρόταση εξορθολογισμού. |130 | Υφιστάμενες διατάξεις στον τομέα τον οποίο αφορά η πρόταση Παρόμοιες παρεκκλίσεις σε σχέση με το άρθρο 21 παράγραφος 1 της οδηγίας 77/388/ΕΟΚ έχουν χορηγηθεί σε άλλα κράτη μέλη. |141 | Συνεκτικότητα με τις λοιπές πολιτικές και στόχους της Ένωσης Άνευ αντικειμένου. |Διαβουλεύσεις με τα ενδιαφερόμενα μέρη και αξιολόγηση των επιπτώσεων |Διαβουλεύσεις με τα ενδιαφερόμενα μέρη |219 | Δεν ισχύει. |Συγκέντρωση και χρησιμοποίηση εμπειρογνωμοσύνης |229 | Δεν υπήρξε ανάγκη προσφυγής σε εξωτερικούς εμπειρογνώμονες. |230 | Αξιολόγηση των επιπτώσεων Η πρόταση απόφασης αποβλέπει στην απλούστευση της διαδικασίας επιβολής του ΦΠΑ και στην πάταξη των περιπτώσεων φοροδιαφυγής και φοροαποφυγής και, ως εκ τούτου, έχει δυνητικά θετικό οικονομικό αντίκτυπο. Εν πάση περιπτώσει, η απόφαση θα έχει μικρό αντίκτυπο λόγω του περιορισμένου πεδίου εφαρμογής της παρέκκλισης. |Νομικά στοιχεία της πρότασης |305 | Σύνοψη της προτεινόμενης δράσης Παροχή δυνατότητας στην Ελλάδα και στην Πορτογαλία να εφαρμόσουν μέτρο παρέκκλισης από το άρθρο 21 παράγραφος 1 της έκτης οδηγίας 77/388/ΕΟΚ του Συμβουλίου όσον αφορά τη χρήση μηχανισμού αντίστροφης επιβάρυνσης για εγχώριες παραδόσεις ορισμένων αποβλήτων. |310 | Νομική βάση Άρθρο 27 παράγραφος 1 της έκτης οδηγίας 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρου κύκλου εργασιών – Κοινό σύστημα φόρου προστιθεμένης αξίας : ομοιόμορφη φορολογική βάση. |329 | Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Κατά συνέπεια, η αρχή της επικουρικότητας δεν ισχύει. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τους εξής λόγους : |331 | Η παρούσα απόφαση αφορά άδεια που χορηγείται σε δύο κράτη μέλη κατόπιν αιτήσεώς τους και δεν αποτελεί, επομένως, υποχρέωση. |332 | Δεδομένου του περιορισμένου πεδίου εφαρμογής της παρέκκλισης, το ειδικό μέτρο είναι ανάλογο προς τον επιδιωκόμενο στόχο. |Επιλογή των νομικών πράξεων |341 | Προτεινόμενες νομικές πράξεις : άλλα. |342 | Η χρήση άλλων μέσων δεν θα ήταν σκόπιμη για τον ή τους ακόλουθους λόγους : Σύμφωνα με το άρθρο 27 της έκτης οδηγίας 77/388/ΕΟΚ του Συμβουλίου περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών, παρέκκλιση από τους κοινούς κανόνες ΦΠΑ επιτρέπεται μόνο με άδεια του Συμβουλίου, το οποίο αποφασίζει ομόφωνα μετά από πρόταση της Επιτροπής. Η απόφαση του Συμβουλίου είναι η μόνη κατάλληλη νομική πράξη. |Δημοσιονομικές επιπτώσεις |409 | Η πρόταση αυτή δεν έχει καμία δημοσιονομική επίπτωση για τον κοινοτικό προϋπολογισμό. |Συμπληρωματικές πληροφορίες |Ρήτρα επανεξέτασης/αναθεώρησης/λήξης ισχύος |533 | Η πρόταση περιλαμβάνει ρήτρα λήξης ισχύος. |1.  ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥμε την οποία επιτρέπεται στην Ελλάδα και στην Πορτογαλία να θεσπίσουν ειδικά μέτρα παρέκκλισης από το άρθρο 21 παράγραφος 1 της οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών(Τα κείμενα στην ελληνική και στην πορτογαλική γλώσσα είναι τα μόνα αυθεντικά)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη :τη συνθήκη για την ίδρυση της Ευρωπαϊκής Κοινότητας,την έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών – Κοινό σύστημα φόρου προστιθέμενης αξίας : ομοιόμορφη φορολογική βάση[1], και ιδίως το άρθρο 27 παράγραφος 1,την πρόταση της Επιτροπής[2],Εκτιμώντας τα ακόλουθα :(1) Δυνάμει του άρθρου 27 παράγραφος 1 της οδηγίας 77/388/ΕΟΚ, το Συμβούλιο, αποφασίζοντας ομόφωνα μετά από πρόταση της Επιτροπής, δύναται να επιτρέπει σε κάθε κράτος μέλος να θεσπίζει ειδικά μέτρα παρέκκλισης από την εν λόγω οδηγία για την απλούστευση της είσπραξης του φόρου ή την αποφυγή ορισμένων τύπων φοροδιαφυγής ή φοροαποφυγής.(2) Με επιστολή που πρωτοκολλήθηκε στη Γενική Γραμματεία της Επιτροπής στις 19 Σεπτεμβρίου 2005, η Πορτογαλία ζήτησε να της επιτραπεί η θέσπιση ειδικού μέτρου παρέκκλισης από το άρθρο 21 παράγραφος 1 της οδηγίας 77/388/ΕΟΚ.(3) Σύμφωνα με το άρθρο 27 παράγραφος 2 της οδηγίας 77/388/ΕΟΚ, η Επιτροπή ενημέρωσε τα άλλα κράτη μέλη, με επιστολή της 8ης Μαρτίου 2006, σχετικά με το αίτημα που υπέβαλε η Πορτογαλία. Με επιστολή της 9 ης Μαρτίου 2006, η Επιτροπή γνωστοποίησε στην Πορτογαλία ότι διέθετε όλες τις απαραίτητες πληροφορίες για την εκτίμηση του αιτήματος.(4) Με επιστολή που πρωτοκολλήθηκε στη Γενική Γραμματεία της Επιτροπής στις 15 Μαρτίου 2006, η Ελλάδα ζήτησε να της επιτραπεί η θέσπιση ειδικού μέτρου παρέκκλισης από το άρθρο 21 παράγραφος 1 της οδηγίας 77/388/ΕΟΚ.(5) Σύμφωνα με το άρθρο 27 παράγραφος 2 της οδηγίας 77/388/ΕΟΚ, η Επιτροπή ενημέρωσε τα άλλα κράτη μέλη, με επιστολή της 28ης Μαρτίου 2006, σχετικά με το αίτημα που υπέβαλε η Ελλάδα. Με επιστολή της 31ης Μαρτίου 2006, η Επιτροπή γνωστοποίησε στην Ελλάδα ότι διέθετε όλες τις απαραίτητες πληροφορίες για την εκτίμηση του αιτήματος.(6) Το μέτρο παρέκκλισης από το άρθρο 21 παράγραφος 1 της οδηγίας 77/388/ΕΟΚ έχει ως σκοπό να επιτρέψει στην Ελλάδα και στην Πορτογαλία την πάταξη της φοροδιαφυγής ή φοροαπαλλαγής στον τομέα των αποβλήτων. Συνήθως, οι επιχειρηματίες της αλυσίδας εμπορίας των αποβλήτων, εκ των οποίων πολλοί είναι άφαντοι, δεν καταβάλλουν τον ΦΠΑ στις φορολογικές αρχές μετά την μεταπώληση των πρώτων υλών. Οι πελάτες τους, ωστόσο, οι οποίοι διαθέτουν έγκυρο τιμολόγιο, εξακολουθούν να δικαιούνται έκπτωση φόρου.(7) Το μέτρο είναι ανάλογο προς τους επιδιωκόμενους στόχους, δεδομένου ότι δεν προορίζεται για γενική εφαρμογή, αλλά για συγκεκριμένους τομείς και παραδόσεις που εμφανίζουν σημαντικά προβλήματα φοροαποφυγής ή φοροδιαφυγής.(8) Ανάλογες παρεκκλίσεις έχουν εγκριθεί και για άλλα κράτη μέλη με σκοπό την πάταξη της φοροδιαφυγής ή φοροαποφυγής και αποδείχτηκαν αποτελεσματικές.(9) Η διάρκεια ισχύος της παρέκκλισης θα πρέπει να περιοριστεί στις 31 Δεκεμβρίου 2009 ώστε, βάσει της κτηθείσας πείρας μέχρι την ημερομηνία αυτή, να μπορεί να εκτιμηθεί κατά πόσο η παρέκκλιση εξακολουθεί να είναι δικαιολογημένη ή όχι. Ωστόσο, στις 16 Μαρτίου 2005, η Επιτροπή υπέβαλε πρόταση οδηγίας για τον εξορθολογισμό ορισμένων από τις παρεκκλίσεις του άρθρου 27 της οδηγίας 77/388/ΕΟΚ. Συνεπώς, είναι αναγκαίο να περιοριστεί η περίοδος εφαρμογής των διατάξεων της παρούσας απόφασης που καλύπτονται από την εν λόγω πρόταση, έως την ημερομηνία ενάρξεως ισχύος της προταθείσας οδηγίας.(10) Η παρέκκλιση δεν έχει αρνητικές επιπτώσεις στους ίδιους πόρους της Κοινότητας που προέρχονται από τον ΦΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση του άρθρου 21 παράγραφος 1 της οδηγίας 77/388/ΕΟΚ, όπως τροποποιήθηκε με το άρθρο 28ζ της εν λόγω οδηγίας, επιτρέπεται στην Ελλάδα και στην Πορτογαλία να ορίζουν ως υπόχρεο του φόρου προστιθέμενης αξίας (ΦΠΑ) τον, υποκείμενο στον φόρο, αποδέκτη των παρεχόμενων αγαθών και υπηρεσιών που αναφέρονται στο άρθρο 2 της παρούσας απόφασης.Άρθρο 2Οι αποδέκτες των ακόλουθων αγαθών και υπηρεσιών μπορούν να ορίζονται ως υπόχρεοι του ΦΠΑ στις ακόλουθες περιπτώσεις :(1) παράδοση απορριμμάτων, αποκομμάτων και άλλων χρησιμοποιημένων υλικών από σιδηρούχα και μη σιδηρούχα μέταλλα, περιλαμβανομένων των υλικών των ημικατεργασμένων προϊόντων που λαμβάνονται με τη μεταποίηση, την κατεργασία ή τη χύτευση μη σιδηρούχων μετάλλων·(2) παράδοση σιδηρούχων και μη σιδηρούχων ημικατεργασμένων προϊόντων και παροχή ορισμένων σχετικών υπηρεσιών·(3) παράδοση υπολειμμάτων και λοιπών υλικών ανακύκλωσης αποτελούμενων από σιδηρούχα και μη σιδηρούχα μέταλλα, των κραμάτων αυτών, σκουριάς, τέφρας και βιομηχανικών υπολειμμάτων που περιέχουν μέταλλα ή κράματα μετάλλων και παροχή υπηρεσιών που συνίσταται στη διαλογή, την κοπή, τον τεμαχισμό και τη συμπίεση όλων αυτών των προϊόντων·(4) παράδοση, και ορισμένες συνδεδεμένες υπηρεσίες κατεργασίας, απορριμμάτων από σιδηρούχα μέταλλα, καθώς και ξεσμάτων και αποκομμάτων, απορριμμάτων και χρησιμοποιημένων υλικών και υλικών ανακύκλωσης που περιλαμβάνουν σκόνη από γυαλί, γυαλί, χαρτί, χαρτόνι, ράκη, οστά, δέρμα φυσικό ή τεχνητό, περγαμηνοειδή δέρματα, ακατέργαστα δέρματα, τένοντες και νεύρα, σπάγκους, σχοινιά και χονδρά σχοινιά, καουτσούκ και πλαστικές ύλες·(5) παράδοση των υλικών που αναφέρονται στο σημείο (4) μετά τη μεταποίηση που υφίστανται υπό μορφή καθαρισμού, στίλβωσης, κοπής ή χύτευσης σε πλινθώματα·(6) παράδοση αποκομμάτων και απορριμμάτων που προκύπτουν από την επεξεργασία βασικών μετάλλων.Άρθρο 3Η ισχύς της άδειας που χορηγείται δυνάμει του άρθρου 1 της παρούσας απόφασης λήγει είτε την ημερομηνία ενάρξεως ισχύος της οδηγίας για τον εξορθολογισμό των παρεκκλίσεων βάσει του άρθρου 27 της οδηγίας 77/388/ΕΟΚ, στο μέτρο που οι παραδόσεις του άρθρου 2 της παρούσας απόφασης περιλαμβάνονται στην εν λόγω οδηγία, είτε στις 31 Δεκεμβρίου 2009, εάν η ημερομηνία αυτή είναι προγενέστερη.Άρθρο 4Η παρούσα απόφαση απευθύνεται στην Ελληνική Δημοκρατία και στην Πορτογαλική Δημοκρατία.Βρυξέλλες,Για το ΣυμβούλιοΟ Πρόεδρος [1] ΕΕ L 145 της 13.6.1977, σ. 1. Οδηγία όπως τροποποιήθηκε τελευταία από την οδηγία 2006/18/EΚ (ΕΕ L 51 της 22. 2.2006, σ. 12).[2] ΕΕ C [..] της [..], σ. [..].